ŽUPANIJA SPLITSKO-DALMATINSKA Dječji vrtić „Ana“ Kraj 42A 21 232 Dicmo [dvana-dicmo@net.hr](mailto:dvana-dicmo@net.hr) KLASA : 2175-04-01-20-01 UR.BROJ : 601-01/20-01/01

GODIŠNJI PLAN I PROGRAM RADA

Dječjeg vrtića Ana

za pedagošku godinu 2020./2021.

Program izradila:

Jelena Kordić, ravnteljica

KRAJ, rujan 2020. god.

**SADRŽAJ:**

1. UVOD .............................................................................................................. 3
2. USTROJSTVO RADA .................................................................................... 3

2.1. organizacija rada ...................................................................................... 4

2.2. Pregled djelatnika prema radnom mjestu i stručnoj spremi ..................... 5

2.3. Rad stručno – razvojne službe .................................................................. 5

2.4. program predškole .................................................................................... 5

2.5. Kraći programi .......................................................................................... 6

1. MATERIJALNI UVJETI ............................................................................... 6
2. NJEGA I SKRB ZA TJELESNI RAST, RAZVOJ I ZDRAVLJE DJECE

4.1. mjere zdravstvene zaštite u dječjim vrtićima ........................................... 7

4.2. Mjere za osiguranje higijene ..................................................................... 7

4.3. Mjere pravilne prehrane djece ................................................................... 7

4.4. Zdravstveni odgoj ...................................................................................... 8

1. ODGOJNO- OBRAZOVNI RAD ................................................................... 8

5.1. Plan i program kulturne i javne djelatnosti ............................................... 10

5.2. Plan i program posjeta i izleta ................................................................... 11

5.3. Program estetskog uređenja prostora vrtića .............................................. 11

1. STRUČNO USAVRŠAVANJE ODGAJATELJA ......................................... 12

6.1. Individualne teme stručnog usavršavanja ................................................. 12

1. SURADNJA S RODITELJIMA ..................................................................... 12
2. SURADNJA S VANJSKIM USTANOVAMA .............................................. 13
3. GODIŠNJI PLAN I PROGRAM RAVNATELJA/ICE I ČLANOVA STRUČNOG TIMA TE ZDRAVSTVENOG VODITELJA ................................................. 14

9.1. Godišnji plan i program rada ravnateljice za pedagošku

godinu 2019./2020........................................................................................ 14

9.2. Godišnji plan i program rada pedagoga za pedagošku

godinu 2019./2020....................................................................................... 15

9.3. Godišnji plan i program rada logopeda za pedagošku

godinu 2019./2020.............. ....................................................................... 15

9.4. Godišnji plan i program rada zdravstvenog voditelja za pedagošku

godinu 2019./2020. .................................................................................... 15

1. **UVOD**

Programi rada s djecom u predškolskim ustanovama temelje se na humanističko-razvojnoj koncepciji izvanobiteljskog odgoja i obrazovanja predškolske djece, na prepoznavanju dječjih potreba, razvoju sposobnosti i potencijala te prepoznavanju i uvažavanju dječjih interesa. Osnovna zadaća dječjeg vrtića koja proizlazi iz Programskog usmjerenja u predškolskom odgoju i obrazovanju (1991.) je poticanje cjelovitog razvoja djeteta (nikako izoliranih aspekata djetetova psihofizičkog razvoja). Kao javna ustanova u RH Vrtić ima obavezu da se kontinuirano usklađuje s zahtjevima Nacionalnog kurikuluma za rani i predškolski odgoj i obrazovanje. Načela, vrijednosti i ciljeve sadržane u Nacionalnom kurikulumu za rani i predškolski odgoj i obrazovanje treba kontinuirano ugrađivati u odgojno-obrazovnu praksu promišljajući efikasne načine za ostvarivanje vrijednosti, načela i ciljeva Nacionalnog kurikuluma za rani i predškolski odgoj s obzirom na uvjete, ljudske i materijalne resurse te lokalno okruženje u kojem djelujemo. Najvažnija zadaća Vrtića su zadovoljna i sretna dijeca aktivni socijalni subjekti. Kako bismo ovu zadaću mogli ispuniti važno je stvarati uvjete u kojima se dijete može igrati (samo ili sa drugom djecom) imajući u vidu da igra u predškolsko doba ima veliku razvojnu vrijednost kao i ozračje u kojemu dijete može na prikladan način ostvarivati interakciju i komunikaciju s drugom djecom i u kojem se osjeća slobodno, sigurno i prihvaćeno. u svrhu realizacije plana i programa potrebno je razvijati suradničke odnose s roditeljima i lokalnom zajednicom te ostvarivati što bolju suradnju sa vanjskim ustanovama.

1. **USTROJSTVO RADA**

Dječji vrtić Ana (u daljnjem tekstu Vrtić) rad realizira u prostorijama Osnovne škole Ante Starčević u Dicmo, Kraju u prostoru koji je naknadnim promjenama i doradama prilagođen potrebama vrtićkog rada s djecom. Ostvareni uvijeti za rad daleko su od idealnih, ali su, kao i ostale improvizacije u Vrtiću svrhovite i djelotvorne. Vrtić djeluje samostalno, te u svom sastavu nema drugih, izdvojenih jedinica.

Odgojno- obrazovni zadatci ostvaruju se kroz dva primarna programa u koja su uključena djeca od navršene treće godine života do polaska u školu.

|  |  |  |
| --- | --- | --- |
| **VRSTA PROGRAMA** | **ODGAJATELJI** | **BROJ DJECE**  (na dan 01.09.2020) |
| 6-satni primarni program | 2 | 33 |
| 5-stani primarni program | 2 | 33 |

Radni tjedan traje 5 radnih dana, a subote i nedjelje su neradni dani. Radno vrijeme odgajatelja u neposrednom radu s djecom organizirati će se temeljem važećeg DPS na bazi 27,5 sati tjedno. Ostali rad odgajatelja organizirat će se prema obavezama koje proizlaze iz zadataka određenih Pravilnikom o unutarnjem ustroju dječjeg vrtića u satnici do punog radnog tjedna. Svaki radnik Vrtića treba voditi evidenciju sati rada i na kraju mjeseca istu predati ravnatelju vrtića.

Radno vrijeme svih radnika će se po potrebi mijenjati odlukom ravnatelja, a na prijedlog odgojitelja ili stručnih suradnika, prema potrebama djece i njihovih roditelja. Sve službe su u funkciji ostvarivanja odgojno-obrazovnog rada s djecom i potreba roditelja, te će se organizacija rada i radno vrijeme Vrtića tijekom godine kontinuirano pratiti i po potrebi mijenjati.

**2.1. Organizacija rada**

Program rada s djecom realizirat će se sukladno važećim propisima za Dječje vrtiće od 01.09.2020. do 31.08.2021. godine.

Svi zaposlenici Vrtića (osim jednog odgajatelja) imaju 40-satni radni tjedan. Jedan odgajatelj radi u nepunom radnom vremenu, odnosno 20-sati tjedno. U neposrednom radu s djecom u skladu s Državnim pedagoškim standardom odgojitelj je dužan provesti 27,5 sati tjedno, a ostatak radnog vremena treba utrošiti na planiranje i valorizaciju rada, stručno usavršavanje, suradnju s roditeljima, estetsko uređenje prostora vrtića, izlete, posjete kinu i kazalištu i druge poslove utvrđene Pravilnikom o unutarnjem ustroju i Godišnjim planom i programom rada vrtića.

Redovito radno vrijeme vrtića je od 07: 00 do 19:30. na početku pedagoške godine ispitati će se potrebe roditelja za dužinom boravka djeteta u vrtiću te će se tijekom godine kontinuirano pratiti postavljena organizacija rada i mijenjati prema stvarnim potrebama roditelja (jutarnja i posljepodnevna dežurstva).

Šestosatni (jutarnji) program realizirat će se u vremenu od 7:00 do 13:00 sati, dok će se petosatni (poslijepodnevni) program realizirat u vremenu od 14:00 do 19:00 sati.

Vrijeme između 6:30 i 7:00 sati te između 19:00 i 19:30 sati je vrijeme dežurstva u kojem borave djeca prema ovisno o potrebama roditelja i u dogovoru s odgajateljima.

Vrijeme između 13:00 i 14:00 sati je vrijeme u kojem će se prostorije vrtića očistiti i provjetriti u skladu sa epidemiološkim mjerama i uputama za suzbijanje epidemije Covid-19.

Vrtić će uređivati vrijeme praznika prema ostalim državnim praznicima i u dogovoru s matičnom osnovnom školom, osobito u vrijeme zimskih perioda jer smo sa školom korisnici zajedničke toplane. Subota i nedjelja su neradni dani.

U ovoj pedagoškoj godini u Vrtić je uključeno 66 djece (brojčano stanje djece 1.9.2020.godine) unutar dvije odgojne skupine. Četvero prijavljene djece nije upisano u programe Vrtića i nalazi se na listi čekanja. Broj upisane djece u Vrtić veći je u odnosu na broj djece koji je planiran pedagoškim standardima što uz liste čekanja, nezadovoljstvo roditelja neupisane djece jasno ukazuje da je potreba za proširivanjem kapaciteta Vrtića odnosno gradnjom nove zgrade vrtića više nego opravdana.

* 1. **Pregled djelatnika prema radnom mjestu i stručnoj spremi**

|  |  |  |  |  |
| --- | --- | --- | --- | --- |
| **Redni broj** | **Radno mjesto** | **Broj djelatnika** | **Satnica (tjedno)** | **Stručna sprema** |
| **1.** | Ravnatelj | 0, 15 | 6 sati | VŠS |
| **3.** | Odgajatelj | 3  1 | 40 sati  20 sati | VŠS |
| **5.** | Spremačica | 2 | 40 sati | NKV  SSS |
|  | UKUPNO: | 6,15 |  |  |

Pravilnikom o unutarnjem ustroju vrtića predviđeno je zaposšljavanje zdravstvenog voditelja (2 sata tjedno), logopeda (4 sata tjedno) i pedagoga (4 sata tjedno). Očekivani početak rada pedagoga, logopeda i zdravstvenog voditelja je tijekom listopada 2020.godine.

Administrativno stručne, računovodstveno financijske poslove, poslove održavanja opreme i objekta Vrtića, obavlja stručna i upravna služba Osnivača.

S obzirom na broj djece te na broj djece sa posebnim potrebama

Svi djelatnici vrtića a osobito odgojno-obrazovni zajedno su odgovorni za cjelokupnu kvalitetu i razvoj ustanove.

**2.3. Rad stručno razvojne službe**

Stručni suradnici u dječjem vrtiću Ana će biti zaposleni temeljem natječaja koji će biti objavljen tijekom mjeseca listopada. Rad pedagoga će se temeljiti na ostvarivanju bitnih zadaća kao što su stvaranje okruženja u kojem se dijete osjeća sigurno i dobrodošlo i u kojem se poštuje osobnost svakog djeteta jednako kao i okruženje u kojem se njeguje kvalitetan odnos između roditelja, djece i svih zaposlenika u vrtiću. Rad pedagoga odnosi se na neposredan pedagoški rad s djecom, odgojiteljima i roditeljima te na poslove suradnje s drugim ustanovama, stručnog usavršavanja, planiranja, pripreme za rad i druge poslove.

programske zadaće logopeda realiziraju se kroz dva područja : u odnosu na dijete i u odnosu na roditelje. U odnosu na dijete realizira se kroz otkrivanje djece s komunikacijskim, jezično govornim i glasovnim poremaćajima te individualni terapijski rad s djecom. U odnosu na roditelje kroz roditeljske sastanke informativnog i savjetodavnog tipa, upoznavanje roditelja sa vrstom poremećaja koje dijete ima, upoznavanje roditelja sa načinima poticanja kod kuće i sl. Zdravstveni voditelj vrtića brine o mjerama skrbi za rast, razvoj i zdravlje djece. Vodi računa o higijenskim mjerama, zdravstvenoj edukaciji odgajatelja i roditelja kao i zdravstvenom odgoju djece te vodi za Vrtić odgovarajuću Zakonom propisanu dokumentaciju.

**2.4. Program predškole**

Program predškole namijenjen je djeci u godini prije polaska u školu, na područjima Općine Dicmo koja su u dobi pred polazak u školu, a ne pohađaju dječji vrtić.

Realizacija programa odvijat će se prema potrebama te nakon objavljenoj Javnog poziva za prijavu djece u Program predškole u zimskom i proljetnom periodu u trajanju od oko 150 – 250 sati. Vrtić će u pedagoškoj godini 2020./2021. Sukladno Zakonu o predškolskom odgoju i obrazovanju zatražiti suglasnost MZO na Program predškole.

**2.5. Kraći programi**

Porogram katoličkog i vjerskog odgoja integriran je u kraći petosatni program vrtića. Vrtić će u pedagoškoj godini 2020./2021. Sukladno Zakonu o predškolskom odgoju i obrazovanju zatražiti suglasnost MZO na Program predškole.

Postoji interes roditelja za kraćim programom učenja stranog jezika. Sukladno epidemiološkim mjerama i uputama za suzbijanje epidemije Covid-19 kraći program učenja engleskog jezika provoditi će se nakon Vrtića a organizator će voditi računa o nemiješanju djece iz različitih odgojnih skupina.

**3. MATERIJALNI UVJETI**

Tijekom pedagoške godine 2020./2021. sredstva za rad Dječjeg vrtića Ana osiguravaju se u cijelosti iz proračuna Osnivača. Odlukom Osnivača roditelji su oslobođeni plaćanja ugovorne cijene programa Vrtića za pedagošku godinu 2020./2021.

vrtić Ana svoj rad obavlja na jednoj lokaciji (u prizemlju Osnovne škole Ante Starčevića) na površini od oko 150 m2 i pripadajućem dvorištu koje ne zadovoljava sve potrebe predškolske djece u vrijeme boravka na zraku, kao niti standarde programa prevencije i sigurnosti djece u vrtiću (prostor dijelimo sa školskom djecom i dvorište je tek djelomično ograđeno). Nadamo se da će Osnivač tijekom ove pedagoške godine nastaviti započete radove na realizaciji nove zgrade dječjeg vrtića Ana.

Vrtić je opremljen s raznovrsnim igračkama, televizorom, DVD-player-om i kazetofonom i dr. ali je i dalje potrebno praćenje i po potrebi ulaganje u didaktiku sukladno potrebama i standardima rada s djecom rane i predškolske dobi. Tijekom ove pedagoške godine potrebno je u skladu sa finacijskim mogućnostima održavati unutarnje i vanjske prostore Vrtića (osobito u odnosu na sigurnost djece i odraslih) te održavati sredstva i materijale za odgojno i obrazovni rad. Vrtić će u dogovoru i suradnji sa Osnivačem pokušati vanjski prostor vrtića opremiti elementima za igru na otvorenom (poput tobogana, klackalice, penjalica i sl.)

Trajni zadaci koji se odnose na poboljšanje materijalnih uvjeta rada su kontinuirano održavanje prostorija vrtića (popravci i saniranje), tekuće održavanje računala, pisača, klima uređaja i drugih elektoničkih uređaja, održavanje kuhinjske opreme i nabava novog didaktičkog materijala.

**4. NJEGA I SKRB ZA TJELESNI RAST, RAZVOJ I ZDRAVLJE DJECE**

Prema zakonu o predškolskom odgoju u okviru Godišnjeg plana i programa više medicinske sestre glavne zadaće bi bile provoditi:

1. Mjere zdravstvene zaštite
2. Mjere higijene
3. Mjere pravilne prehrane
4. Zdravstveni odgoj

Temeljna zadaća je njega za skrb i tjelesni razvoj i zdravlje djece s posebnim naglaskom na očuvanje zdravlja, radu na osiguranju i unapređenju higijenskih uvjeta, te radu na praćenju i unapređenju prehrane.

**4.1. MJERE ZDRAVSTVENE ZAŠTITE U DJEČJIM VRTIĆIMA**

Mjere zdravstvene zaštite u dječjim vrtićima obuhvaćaju :

* sistematski zdravstveni pregled djeteta prije upisa u vrtić
* zdravstveni pregled djeteta nakon izostanka iz vrtića
* protuepidemijske mjere u slučaju zarazne bolesti
* zdravstveno prosvjećivanje i zdravstveni odgoj djece
* nadzor nad adekvatnom prehranom djece, prevencija pretilosti, i usvajanje kulture prehrane
* screening vida
* zubnozdravstvene mjere prevencije
* provođenje zdravstvenog odgoja djece i roditelja

**4.2. MJERE ZA OSIGURANJE HIGIJENE**

Mjere za osiguravanje higijene u dječjim vrtićima obuhvaćaju :

* ispunjavanje uvjeta smještaja
* ispunjavanje uvjeta u pogledu prehrane
* mjere prevencije od zaraznih bolesti
* mjere vezane uz svakodnevne aktivnosti u vrtiću
* mjere za zaštitu od zaraznih bolesti kao i higijensko epidemiološki nadzor nad zaraznim bolestima
* zdravstveni odgoj
* ostale mjere

**4.3. MJERE PRAVILNE PREHRANE DJECE**

Mjere pravilne prehrane djece u dječjem vrtiću obuhvaćaju :

* rad na organizaciji i realizaciji prehrane djece
* sastavljanje jelovnika u skladu s normativima
* provjera kvantitete i kvalitete
* zakonski sanitarni nadzor nad namirnicama i predmetima opće uporabe koji se koriste u prehrani djece
* ovisno o duljini boravka koje dijete polazi, ispoštovati broj obroka
* pravilno provođenje postupaka samoposluživanja, poštujući sve higijensko sanitarne principe
* zdravstveno odgojni rad za stvaranje navika zdravog hranjenja, te stvaranje pozitivnog stava prema pravilnoj prehrani

Glavni cilj pravilne prehrane je održavanje standarda kvalitete prehrane te daljnje poticanje usvajanja pravilnih prehrambenih navika s ciljem pravilnog rasta i razvoja djeteta. Pri izradi jelovnika odabirati ćemo sezonske namirnice te ćemo vršiti antropometrijska mjerenja djece u cilju praćenja utjecaja prehrane na rast i razvoj te u svrhu procjene stanja uhranjenosti. Kod planiranja i realizacije prehrane surađivati ćemo s roditeljima te se informirati o specifičnim teškoćama kod djece kod kojie su utvrđene alergije na određenu hranu. Poticati ćemo roditelje na sudjelovanje u provedbi zdravih rođendana (proslava rođendana sa suhim i svježim voćem).

**4.4. ZDRAVSTVENI ODGOJ**

Plan i program zdravstvenog odgoja relaizirat će se po sljedećim temama:

1. Čiste ruke- ususret zdravlju
2. Priče o temperaturi
3. Upoznaj svoje tijelo
4. Pregled vida po Snellenovim tablicama
5. Moji zubi
6. I dr.

Kroz zanimljive sadržaje raditi na pravilnom usvajanju prehrambenih navika djece, (piramida zdrave hrane) te uključivati djecu u pripremu i degustaciju manje složenih pripravaka.

Prema dogovoru i interesu roditelja održavati će se tematski roditeljski sastanci vezani za zdravlje, njegu i skrb o djetetu, zdravstveni odgoj. Kroz rujan 2020.godine potrebno je prikupiti potvrde o obavljenom sistematskom pregledu djece (koja su upisana u vrtić 2019./2020.godine i ranije) temeljem kojih će nakon početka rada zdravstveni voditelj vrtića otvoriti zdravstvene kartone djece te voditi brigu o njihovoj procijepljenosti, pobolima i drugim važnim podatcima koji se tiču zdravlja djeteta i njihove sigurnosti u vrtiću.

U sklopu mjera za osiguranje higijene, zdravstveni voditelj voditi će odgovarajuću zdravstvenu dokumentaciju.

Zdravstveni voditelj će nakon uočene potrebe za informacijom, informirati roditelje u obliku informativno- edukacijskog materijala kao što su primjerice letci o zdravoj prehrani, proslavi rođendana, pojavi ušljivosti kod djece i sl.

1. **ODGOJNO - OBRAZOVNI RAD**

Odgojno obrazovni rad, kao i ciljeve, zadaće, strategije rada potrebno je i dalje uskađivati sa Nacionalnim kurikulumom ranog i predškolskog odgoja kao temeljnim obvezujućim dokumentom koji sadrži temeljne vrijednosti odgoja i obrazovanja djece rane i predškolske dobi.

cilj odgojno obrazovnog rada sa djecom rane i predškolske dobi je prema Nacionalnom kurikikulumu ranog i predškolskog odgoja i obrazovanja poticati cjeloviti razvoj, odgoj i učenje djeteta rane i predškolske dobi te razvoj njegovih kompetencija :

* komunikacije na maternjem jeziku,
* komunikacije na stranim jezicima,
* matematičke kompetencija i osnovnih kompetencija u prirodoslovlju,
* digitalne kompetencije,
* učiti kako učiti,
* socijalne i građanske kompetencija,
* inicijativnost i poduzetnost,
* kulturna svijest i izražavanje.

postizanje navedenog cilja temelji se na shvaćanju djeteta kao cjelovitog bića sa naglaskom na prihvaćanje integrirane prirode njegova učenja kao navažnije odrednice u organizaciji i planiranju odgojno - obrazovnoga rada, što znači promišljanje, osmišljavanje, planiranje i organiziranje odgojno-obrazovnog rada sa ciljem ostvarivanja dobrobiti za djetete (prema Nacionalnom kurikulumu za rani i predškolski odgoj i obrazovanje treba voditi računa o osobnoj, emocionalnoj, tjelesnoj, obrazovnoj i oscijalnoj dobrobiti djeteta). Dijete je cjelovito biće, a njegovo učenje također je cjelovito odnosno ne može i ne smije biti rascjepkano po metodičkim područjima jer u učenju predškolskog djeteta ne postoji „nevažno“ i baš „sve“ u svakodnevnom zajedničkom življenju djeteta s drugom djecom i odraslima može biti izvor učenja, razvoja i rasta u vrtiću. Pored navedenog dijete je aktivni sudionik odgojno-obrazovnog procesa koje svojim sposobnostima može i treba utjecati na planiranje i realizaciju odgojno-obrazovnog procesa. U organizaciji odgojno-obrazovnog rada treba se voditi djetetovoj dobi i djetetovim interesima te u skladu s tim organizirati odgojno-obrazovni proces i prostor.

Kod realizacije odgojno-obrazovnog procesa potrebno je trajno stvarati uvjete za spontanu i stvaralačku igru djeteta te istu bogatiti i razvijati što je više moguće. Za ostvarivanje ovoga cilja važno je tijekom pedagoške godine raditi na bogaćenju prostora u kojima djeca borave i u kojima se druže i igraju, mijenjati sadržaje koji se nude u kutićima za igru, donositi u vrtić novi, raznovrsni i poticajan materijal (osobito važno). Kod organizacije prostora u vrtiću treba osigurati mogućnosti za slobodno, sigurno, neometano kretanje djece te za spontanu komunikaciju i interakciju sa drugom djecom i odraslima. Budući da u sobi dnevnog boravka (vrtić ima tek jednu sobu dnevnog boravka) rade četiri odgajatelja potrebno je temeljem dogovora temeljenog na međusobnom poštivanju i uvažavanju pristupiti organizaciji i osmišljavanju sadržaja koji će se djeci ponuditi u sobi dnevnog boravka.

Materijali i igračke namijenjeni igranju i učenju djece trebaju biti na mjestima koja su djeci dostupna (dostupnost materijala i igračaka povećavaju kod djece osjećaj vlasništva, kreativnog riješevanja problema, razmjenu materijala i dr) te u ovoj pedagoškoj godini trebamo i o ovome voditi računa.

Prostorno okruženje vrtića treba biti ugodno i što više nalikovati obiteljskom. Djetetu treba omogućiti uspješno uspostavljanje i proširivanje emocionalnih i socijalnih odnosa, kvalitetnih odnosa s odraslima i djecom u za to poticajnom okruženju. Poticajno socijalno okruženje u vrtiću podrazumijeva kvalitetne odnose odgajatelja prema djeci, odnose između djece, odnose na relaciji odgajatelji međusobno i drugi zaposlenici vrtića ali i odnose odgajatelji i druge važne osobe iz djetetova života van vrtića. Poštivati dijete znači prihvaćati, uvažavati i poštivati njegove roditelje (skbnike) kao i obiteljska okruženja iz kojih djete dolazi. Primjereno socijalno okruženje vrtića treba se zasnivati na međusobnom poštovanju i komunikaciji svih sudionika odgojno-obrazovnog procesa te je tijekom pedagoške godine potrebno raditi na unaprijeđenju odnosa u vrtiću. Hijerarhijski modeli ponašanja među zaposlenicima vrtića model su za ponašanje među djecom i prema djeci, a realni kurikulum vrtića ima puno snažnije djelovanje od službenog kurikuluma. suradnja odgojitelja međusobno kao i sa drugim stručnim djelatnicima vrtića je primjer djeci i na djecu utječe i izravno i neizravno. izravno tako što djeca ono što su čula, vidjela i doživjela primjenjuju u komunikaciji i suradnji s drugom djecom. Neizravno jer je međusobna komunikacija djece način stjecanja socijalnih, intelektualnih i drugih iskustava te izgrađivanja socijalne kompetencije. Svi zapolenici Vrtića odgovorni su za međusobnu komunikaciju i trebaju imati na umu da realni kurikulum Vrtića ima znatno snažniji utjecaj na dijete u odnosu na napisani i na Upravnom vijeću usvojeni kurikulum vrtića.

Tijekom pedagoške godine potrebno je raditi na pronalaženju putova i načina za podizanje kvalitete rada, vodeći računa o planiranju pedagoškog rada (svim segmentima planiranja, dobrobiti za dijete, osmišljavanju materijalne sredine, odgojno-obrazovnim sadržajima i aktivnostima), načinima vrednovanja te samovrednovanju. Stručni suradnik pedagog uključiti će se u planiranje odgojno-obrazovnog rada kao pomagač te u valorizaciju odgojno-obrazovnog rada u odnosu na postavljene ciljeve i reakcije djece. I dalje ćemo nastaviti nastaviti raditi na unaprijeđenju komunikacije s roditeljima u cilju razvoja i djeteta i partnerskih odnosa sa roditeljima. Ciljeve koje u ovoj pedagoškoj godini želimo ostvariti moguće je realizirati samo uz otvorenost i predanost svih zapolenika vrtića, zajedničkim radom i zajedničkom odgovornošću svih tj.i odgojitelja i stručnih suradnika.

Tijekom cijele godine nastojati ćemo unaprijeđivati suradničke odnose u Vrtiću, ali i općenito pridonositi pozitivnom ozračju u Vrtiću (svaki zaposlenik vrtića osobnim zalaganjem i osobnim primjerom treba doprinositi međusobnom poštivanju, uvažavanju mišljenja drugih, razvijati kvalitetnu komunikaciju i pozitivno ozračje u vrtiću). ostvarivanje ciljeva, vrijednosti i načela Nacionalnog kurikuluma ranog i predškolskog odgoja naglašava važnost timskog rada i suradnje u ostvarivanju suvremenih kurikuluma ranog odgoja i obrazovanja. Planirane ciljeve možemo postići radom na sebi, povećanjem tolerancije, vježbanjem koncentriranog i usmjerenog slušanja te razmjenu mišljenja uvažavajući i poštivajući sugovornika uključenog u komunikaciju

U skladu sa navedenim odgajatelji će :

- graditi odnos sa svakim djetetom poštujući njegovo dostojanstvo i uvažavajući njegovu individualnost

- svakodnevno pažljivo promatrati dijete u skupini, bilježiti zapažanja o njegovom razvoju te uočavati njegove stvarne potrebe

- pravodobno planirati i vrednovati odgojno–obrazovni rad u dogovorenim vremenskim okvirima te voditi zakonom propisanu pedagošku dokumentaciju na nivou ustanove i odgojne skupine

- raditi na zadovoljavanju potreba i razvojnih zadaća djece

- prikupljati i izrađivati raznovrsna sredstva za rad s djecom te voditi brigu o estetskom i funkcionalnom uređenju prostora za izvođenje različitih aktivnosti

- stvarati situacije u kojima će svako pojedino dijete biti u poziciji da samostalno uči i suradnički uči

- surađivati s roditeljima.drugim odgajateljima, stručnim suradnicima vrtića sa ciljem ostvarivanja programa ranog i predškolskog odgoja i obrazovanja

S obzirom na mjere suzbijanja Covida-19, sukladno preporuci MZO roditeljima djece u samoizolaciji predložiti ćemo dvosmjernu komunikaciju sa odgojiteljima putem koje dijete može biti uključeno u vrtičke aktivnosti.

* 1. **PLAN I PROGRAM KULTURNE I JAVNE DJELATNOSTI**

Plan i program kulturne i javne djelatnost planirati ćemo sukladno epidemiološkim mjerama i uputama za suzbijanje epidemije Covid-19. Trenutno nije moguće planiranje posjeta vrtiću ili odlazak u kazalište i dr. potencijalno zanimljiva mjesta i javna događanja.

* 1. **PLAN I PROGRAM POSJETA I IZLETA**

Plan i program kulturne i javne djelatnost planirati ćemo sukladno epidemiološkim mjerama i uputama za suzbijanje epidemije Covid-19. Trenutno nije moguće planiranje posjeta vrtiću ili odlazak u kazalište i dr. potencijalno zanimljiva mjesta i javna događanja.

* 1. **PROGRAM ESTETSKOG UREĐENJA PROSTORA VRTIĆA**

|  |  |
| --- | --- |
| **Vrijeme realizacije** | **Sadržaj** |
| Rujan | Početak radne godine |
| Listopad | * prikupljanje plodova za jesenske kutiće * ukrašavanje prostora dječjim radovima povodom Dana zahvalnosti * ukrašavanje garderobnog prostora |
| Listopad | Ukrašavanje prostora vrtića prema sadržaju rada u pojedinoj odgojnoj skupini povodom 01.11. Dana svih svetih |
| Studeni | Prema sadržaju rada skupine |
| Prosinac | Ukrašavanje prostora Vrtića prema sadržaju rada u pojedinoj odgojnoj skupini (Blagdan svetog Nikole i svete Lucije ) |
| Prosinac | Božić |
| Siječanj | Zima-Događanja u prirodi, po izboru odgajatelja |
| Veljača | Valentinovo |
| Veljača | Maškare |
| Ožujak | Proljeće, Eko- teme |
| Travanj | Uskrs, Dan planeta Zemlje |
| Svibanj | Uređenje panoa radovima povodom: izleta, posjeta, Majčinog dana, olimpijada… |
| Lipanj | Ljeto |

**6. STRUČNO USAVRŠAVANJE ODGOJITELJA**

Stručno usavršavanje odgojitelja ( i ostalih stručnih suradnika) provoditi će se prema financijskim mogućnostima vrtića i uz potporu Osnivača. Stručno usavršavanje djelatnika realizirati će se kroz različite oblike stručnog usavršavanja : sudjelovanjem na seminarima, radionicama i drugim stručnim skupovima na nivou Županije, Katehetskoj vjerskoj školi, stručnim skupovima u organizaciji Agencije za odgoj i obrazovanje, u organizaciji udruga i izdavačkih kuća ; sudjelovanjem na Danima predškolskog odgoja, praćenjem stručne literature, časopisa i publikacija, na sjednicama internog aktiva odgojitelja...

**6.1. INDIVIDUALNE TEME STRUČNOG USAVRŠAVANJA:**

Individualne teme stručnog usavršavanja izvan vrtića realizirat ćemo u skladu s interesom odgajatelja, ponuđenim temama od strane Agencije za odgoj i obrazovanje i drugih vanjskih ustanova te financijskim mogućnostima vrtića. Teme stručnog usavršavanja pratiti će pedagog/ravnatelj/odgajatelji te na vrijeme odgojitelje informirati o istima (ili ravnatelj ukoliko pedagog nije u vrtiću).

Teme, oblik realizacije kao i termine realizacije internih aktiva odgajatelja donijet ćemo nakon sklapanja ugovora sa stručnim suradnikom pedagogom.

1. **SURADNJA S RODITELJIMA**

Oblici suradnje :

1. Roditeljski sastanci prema sadržaju ovisno o potrebama roditelja, odgajatelja ili odgojno-obrazovnog rada. Realizacija : odgojitelji, stručni suradnici.

2. Individualne konzultacije s roditeljima

* savjetodavni tematski rad prema potrebi, u dogovoru s roditeljima ; realizacija – pedagog
* s djelatnicima vrtića i ravanteljem u svezi organizacije rada i riješavanja problema tijekom godine

1. Individualni roditeljski razgovori prema potrebi i u dogovoru s odgajateljima

* informativni ili problemskog tipa
* na inicijativu roditelja i/ili odgajatelja, stručnih suradnika
* problemski tip individualnog razgovora sa roditeljima obavezno se realizira nakon konzultacija sa stručnim surdanikom vrtića

Suradnja s roditeljima putem oglasnih ploča, plakata za roditelje, letaka sa različitim temama o odgoju, njezi i zaštiti djece te kutića za roditelje. Putem aplikacije dinamikom roditelje informirati roditelje o aktualnim događajima u vrtiću (uključujući i izjave djece ), objavljivati kratke tekstove zanimljive roditeljijma i sl.

Teme roditeljskih sastanaka , na nivou skupine i/ili vrtića, kao i oblike i nosioce dogovarati ćemo po zapošljavanju stručnih suradnika. Suradnja s roditeljima može se realizirati i pri otvarivanju zadataka odgojno-obrazovnog rada. Roditelji mogu biti vrijedni pomagači u prikuplanju sredstava, odabiru sadržaja i relaizaciji odgojno-obrazovnih zadataka osobito kada to iziskuje suradnju sa vanjskim sutanovama i izlazak iz vrtića.

1. **SURADNJA S VANJSKIM USTANOVAMA**

naš vrtić je sastavni dio društvene zajednice u kojoj djeluje. Suradnja Vrtića s vanjskim ustanovama i sudjelovanje u aktualnim zbivanjima u društvenom okruženju preduvijet su za rad vrtića i ostvarivanje ciljeva odgojno-obrazovnog rada. Kroz suradnju s vanjskim ustanovama treba novih sadržaja razvijati spoznaju i bogatiti iskustvo djeteta.

Tijekom godine u realizaciji Godišnjeg plana i programa rada Vrtić planira suradnju sa:

* Osnovnom školom,
* Osnivačem
* Ministarstvom prosvjete i športa
* Agencijom za odgoj i obrazovanje
* Centrom za socijalni rad- Sinj
* Župnim uredom
* Centrima za učenje stranih jezika
* Drugim dječjim vrtićima
* Hrvatskim olimpijskim odborom
* Raznim udrugama

te sa drugim ustanovama, stručnjacima i svima ostalima koji mogu doprinjeti radu vrtića, realizaciji odgojno-obrazovnih zadataka, unaprijeđivanju kvalitete odgoja i obrazovanja u našoj ustanovi sa ciljem da boravak djeteta, djece u vrtiću bude za njih što ugodniji i korisniji.

Realizacija surdanje sa vanjskim ustanovama u domeni je rada pedagoga (u slučaju da je pedagog u nemogućnosti realizirati određene zadatke zbog satnice predviđene za rad, ovaj zadatak relaizirati će ravnatelj vrtića).

1. **GODIŠNJI PLAN I PROGRAM RAVNATELJA/ICE I ČLANOVA STRUČNOG TIMA TE ZDRAVSTVENOG VODITELJA**

**9.1 GODIŠNJI PLAN I PROGRAM RADA RAVNATELJA ZA PEDAGOŠKU GODINU 2020. / 2021.**

Tijekom pedagoške godine 2020./2021. potrebno je raditi na :

* osmišljavanju načina za valorizaciju rada vrtića (u suradnji sa stručnim suradnikom pedagogom raditi na izradi objektivnih instrumenata procjene)
* unaprijeđivati odgojno-obrazovni rad kroz valorizaciju rada i stručno usavršavanje djelatnika
* unaprijeđivati međusobnu komunikaciju svih djelatnika vrtića, graditi homogenosti kolektiva, poticati timski rad i otvoreni pristup problemima
* poticati razvoj specifične kulture ustanove odnosno autentičnost tj.vlastiti identitet ustanove
* pratiti potrebe djece i roditelja te po potrebi mijenjati postavljenu organizaciju rada

Rad ravnatelja obuhvatit će i sljedeće :

* izradu Godišnjeg plana i programa rada, te praćenje njegove realizacije
* ravnatelj će izraditi i kurikulum vrtića te ga predložiti odgajateljskom i upravnom vijeću na razmatranje i usvajanje
* izraditi Godišnje izvješće o ostvarivanju plana i programa rada vrtića za pedagošku godinu 2020./2021.
* voditi nadzor o ispravnosti aparata, uređaja u vrtiću uz popravak i zamjenu dotrajalih
* na Web stranici vrtića objavljivati dokumente i informacije propisane Zakonom te po potrebi informirati roditelje o događajima u vrtiću ili promjeni u organizaciji rada vrtića
* surađivati sa Upravnim vijećem vrtića, sudjelovati u pripremama sjednica Upravnog vijeća, provoditi odluke i zaključke Upravnog vijeća
* pratiti stručna usavršavanja objavljena na stranicama Agencije te pravovremeno informirati djelatnike vrtića o istima (obavijest na oglasnoj ploći)
* sa stručnim suradnikom pedagogom raditi na uočavanju uvijeta potrebnih za kvalitetniju realizaciju odgojno-obrazovnog procesa
* pripremati sjednice odgajateljskog vijeća i sudjelovati u njihovoj realizaciji kao i sudjelovati u realizaciji zaključaka odgojiteljskog vijeća
* informirati se o stručnim skupovima, seminarima i drugim oblicima stručnog usavršavanja te po potrebi sudjelovati na istima
* održati inicijalni roditeljski sastanak početkom mjeseca rujna te sudjelovati u izradi i realizaciji tematskih roditeljskih sastanaka u organizaciji stručnih suradnika
* sudjelovati u planiranju, organizaciji i realizaciji posjeta i izleta
* surađivati sa roditeljima djece (informacije roditelja koristiti kao osnovu za riješavanje problema) kroz individualne razgovore i konzultacije
* surađivati sa svim javnim, kulturnim i društvenim ustanovama u svrhu realizacije plana i programa i unaprijeđivanja rada vrtića
* i sve druge zadaće koje će se pojaviti tijekom pedagoške godine
  1. **GODIŠNJI PLAN I PROGRAM RADA PEDAGOGA ZA PEDAGOŠKU GODINU 2020. / 2021.**

Kako do trenutka pisanja ovoga plana i programa, pedagog nije započeo rad u Vrtiću, ovdje donosimo samo područja rada pedagoga. Zapošljavanjem stručnog suradnika odgovarajućeg stručnog profila, naknadno će se donjeti Godišnji plan i program rada pedagoga za pedagošku godinu 2020./2021. koji će sadržavati planirane programske zadaće u odnosu na na dijete, odgajatelje, roditelje, razvojnu djelatnost vrtića, suradnju sa ravnateljem i društvenim ustanovama.

**9.3 GODIŠNJI PLAN I PROGRAM RADA LOGOPEDA ZA PEDAGOŠKU GODINU 2020. / 2021.**

Zapošljavanjem logopeda, naknadno će se donjeti Godišnji plan i program rada logopeda za pedagošku 2019./2020.godinu. Satnica logopeda je mala (4 sata tjedno) a potrebe djece za tretmanom logopeda velike. Stoga se programske zadaće logopeda realiziraju kroz dva područja : u odnosu na dijete i u odnosu na roditelje. U odnosu na dijete realizira se kroz otkrivanje djece s komunikacijskim, jezično govornim i glasovnim poremaćajima te individualni terapijski rad s djecom. U odnosu na roditelje kroz roditeljske sastanke informativnog i savjetodavnog tipa, upoznavanje roditelja sa vrstom poremećaja koje dijete ima, upoznavanje roditelja sa načinima poticanja kod kuće i sl.

9.4 **GODIŠNJI PLAN I PROGRAM RADA ZDRAVSTVENOG VODITELJA ZA PEDAGOŠKU GODINU 2020. / 20201.**

Zdravstveni voditelj vrtića brine o mjerama skrbi za rast, razvoj i zdravlje djece. Vodi računa o higijenskim mjerama, zdravstvenoj edukaciji odgajatelja i roditelja kao i zdravstvenom odgoju djece, vodi odgovarajuću Zakonom propisanu dokumentaciju. Nakon zapošljavanja zdravstvenog voditelja, naknadno će se donjeti plan i program rada zdravstvenog voditelja za 2020./2021.godinu.